Milan Jelić
Milan Jelić (rođen 26. marta 1956. godine u Modriči, preminuo 30. septembra 2007. u Doboju) bio je predsjednik Republike Srpske. Ekonomski fakultet završio je u Subotici, a postdiplomske studije na Ekonomskom fakultetu u Banjoj Luci gdje je i magistrirao a potom odbranio doktorsku disertaciju na temu "Problemi i modaliteti organizaciono-upravljačke transformacije preduzeća u tranziciji”. Od oktobra 2003. godine u svojstvu docenta predaje Menadžment na Tehnološkom fakultetu u Zvorniku a od 2004. godine isti predmet na Ekonomskom fakultetu u Banjoj Luci. U 2002. godini zajedno s Živanom Živkovićem i Nemanjom Popovićem objavio je stručnu knjigu "Osnove menadžmenta", a u 2003. godini sa istim autorima stručnu knjigu "Upravljanje istraživanjem i razvojem". 2004. godine zajedno sa profesorima Živkovićem, Popovićem i Šefikom Muhićem objavio stručnu knjigu "Strategijski menadžment". Milan Jelić je obavljao niz funkcija: generalni direktor preduzeća "8 Septembar" u Modriči, te generalni direktor Rafinerije ulja Modriča. Od oktobra 2006. do smrti vršio funkciju predsjednika Republike Srpske i predsjednika Nogometnog saveza BiH. U više navrata za svoj rad nagrađivan je priznanjem Menadžera godine u Republici Srpskoj za 2002. godinu, te menadžera decenije u BiH u 2003. godini. Preminuo je 30. septembra 2007.